กสิกรเล็งให้กู้เมกะโปรเจกต์กะกวาดแสนล.
&#8220;กสิกรไทย&#8221; คาดสินเชื่อรายใหญ่ปีนี้ทะลุเป้า 6% หลังครึ่งปีแรกโตเกินคาด
18 ส.ค. 2554

“กสิกรไทย” คาดสินเชื่อรายใหญ่ปีนี้ทะลุเป้า 6% หลังครึ่งปีแรกโตเกินคาด 
นายวศิน วณิชย์วรนันต์ รองกรรมการผู้จัดการ ธนาคารกสิกรไทย กล่าวว่า สินเชื่อธุรกิจขนาดใหญ่ของธนาคารในปีนี้จะเติบโตได้เกินเป้าที่ 6% หรือจะมีฐานสินเชื่อสูงกว่า 3.4 แสนล้านบาทอย่างแน่นอน เนื่องจากในช่วงครึ่งปีแรกสินเชื่อเติบโตได้ดีกว่าที่คาด โดยธนาคารเข้าไปมีส่วนร่วมในการปล่อยกู้ เป็นตัวกลางในการเข้าซื้อกิจการและออกหุ้นกู้รวมถึง 33 โครงการ มูลค่ารวม 1.1 แสนล้านบาท 
สำหรับทิศทางในช่วงครึ่งปีหลังจะมีการลงทุนของธุรกิจขนาดใหญ่ในตลาดอีก 31 โครงการ มูลค่ารวม 1.9 แสนล้านบาท เป็นการลงทุนขนาดใหญ่ด้านโครงสร้างพื้นฐาน ธนาคารตั้งเป้าจะเข้าไปมีส่วนร่วมประมาณ 1 แสนล้านบาท และคาดว่าจะปล่อยสินเชื่อรวมได้ที่ 7 หมื่นล้านบาท